### «**Development of the National Roma Platform for consultation and dialogue exchange of the Greek NRCP»** *(Ανάπτυξη της Εθνικής Πλατφόρμας διαβούλευσης και διαλόγου για θέματα Ρομά)*

### Το Σχέδιο Δράσης υλοποιήθηκε – κατά το χρονικό διάστημα 2016 – 2017 - από το Εθνικό Κέντρο Κοινωνικής Αλληλεγγύης, με τη συγχρηματοδότηση της ΕΕ (Πρόγραμμα «Δικαιώματα, Ισότητα και Ιθαγένεια 2014-2020») και ολοκληρώθηκε στις 31/5/2017.

### Στόχος του έργου ήταν η **προώθηση της διαβούλευσης και η εγκαθίδρυση μιας κουλτούρας διαλόγου,** ανάμεσα στους εμπλεκόμενους στη χάραξη, εφαρμογή και παρακολούθηση πολιτικών κοινωνικής ένταξης των Ρομά, με έμφαση στα μέλη των κοινοτήτων Ρομά.

## Με εργαλεία μια σειρά συναντήσεων, σε εθνικό, περιφερειακό και τοπικό επίπεδο, τη βιωματική εκπαίδευση και μια ηλεκτρονική πλατφόρμα διαβούλευσης πέτυχε να προκαλέσει το διάλογο για τα θέματα της κοινωνικής ένταξης των Ρομά και να αναδείξει τη σημασία της από κοινού προσπάθειας επίλυσης σοβαρών και χρόνιων προβλημάτων τους.

## Στο διάλογο πήραν μέρος εκπρόσωποι των εμπλεκόμενων Υπουργείων και Υπηρεσιών, όπως Εκπαιδευτικά Ιδρύματα, Νοσοκομεία κλπ, της Εκκλησίας, όλων των Περιφερειών, των περισσότερων Δήμων με πληθυσμούς Ρομά και φυσικά των συλλογικών φορέων των Ρομά, σε επίπεδο Συνομοσπονδίας, Ομοσπονδιών και Τοπικών Συλλόγων, καθώς και της κοινωνίας των πολιτών (ΜΚΟ, σύλλογοι και ιδιώτες).

Περισσότερες πληροφορίες για τις δράσεις του έργου, μπορείτε να δείτε στο σχετικό απολογιστικό newsletter (ελλην. & αγγλικά):